google/wiki40b huggingface dataset:
Amerikansk kjempesvermer

Utseende

En meget stor (vingespenn 125 – 180 mm) og ganske kraftig svermer. Hodet, brystet og forvingen er brune. Bakkroppen har en brun midtstripe, på sidene svart med små, gule flekker på leddene 2-4. Bakvingen er mørkbrun med en gul flekk med roten og et lyst, trekantet felt ved fremkanten. Den store larven er grønn, med en skarp, hvit skråstripe bakerst som ender ved roten av hornet på bakkroppen, men ellers uten skråstriper på sidene (hos utvokste eksemplarer). Stor larver er kledt med korte, oppstående hår. Puppen har en lang, utoverkrummet, kølleformet sugesnabel-slire som ytterst er festet i brystet.

Levevis

Larvene lever på den tropiske plantefamilien Annonaceae. De voksne svermerne besøker gjerne blomster.

Utbredelse

Amerikansk kjempesvermer lever fra det sørligste USA (der den er ganske sjelden) sørover til det sørlige Brasil. Den forekommer også på Jamaica og Galápagos-øyene. Den kan vandre en del og er blitt funnet så langt nord som Chicago.
Centre College

Rangeringer

U.S. News & World Report rangerte Centre College som nummer 45 blant liberal arts-collegene i USA i 2015, Forbes plasserte det på 89.-plass blant alle colleger i USA mens Washington Monthly rangerte det som nr. 18 av amerikanske liberal arts-colleger i 2014.
Centre College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Chinua Achebe

Forfatterskap

Achebe ble verdenskjent for sin første roman, Things Fall Apart, som ble utgitt i 1958. Sammen med romanene No Longer at Ease (1960) og Arrow of God (1964) ble den senere utgitt under tittelen The African Trilogy. Achebe har også skrevet romanene A Man of the People og Anthills of the Savannah samt flere noveller, barnebøker og essaysamlinger.

Tematikk

Flere av Achebes romaner dreier seg om møtet mellom det tradisjonelle igbosamfunnet og moderniteten i form av kolonialisme, og flere av historiene har en tragisk slutt hvor både individet og fellesskapet går under. I 1975 skapte Achebe reaksjoner med et foredrag om romanen Mørkets hjerte hvor han hevdet at Joseph Conrad var en rasistisk forfatter.

Things Fall Apart

Things Fall Apart (norsk tittel: Mønsteret rakner) regnes som den første moderne afrikanske romanen. Achebe skrev romanen på engelsk fremfor morsmålet igbo, og han er kjent for å forsvare bruken av kolonispråket i afrikansk litteratur. Stilen er inspirert av igbokulturens muntlige fortellertradisjon, hvor talekunst står sentralt. Achebe tar i bruk ordtak, folkesanger og beskrivelse av danser som virkemidler, og romanen danner en motvekt til det vestlige bildet av kolonitidens Afrika som barbarisk og kulturløst før de hvite ankom kontinentet. 
Romanen er også å finne i Verdensbiblioteket, en liste over hundre bøker som i 2002 ble stemt frem av ledende forfattere som verdens viktigste og beste bøker gjennom tidene.
Treff 78-1

Treff 78-1 er det sekstende albumet i Treff-serien, utgitt på platselskapet Talent, og dette ble det nest siste albumet i serien. Platesalget var synkende, til tross for at produsentene prøvde å finne de mest aktuelle låtene. Artistene var velkjente: Inger Lise Rypdal, Stein Ingebrigtsen, Gro Anita Schønn, Dag Spantell, Septimus, og gjestene Lasa og Unit Five.  Inger Lise Rypdal fikk oppmerksomhet for sin vakre tolking av «Send In The Clowns», som hun her gjorde på norsk, mens man lo av Stein Ingebrigtsen og Dag Spantells noe «platte» versjon av «Rivers Of Babylon».
Matjaž Kek

Spillekarriere

Kek startet på sin profesjonelle fotballkarriere i sin hjemmeklubb Maribor i 1979, før han flyttet og ble en del av den østerrikske klubben Spittal/Drau i 1984, hvor han tilbrakte de fire neste sesongene. 
Han ble deretter overført til en annen østerriksk klubb, som var en del av den østerrikske Bundesliga hvor han spilte i 5 år. Etter at han returnerte til klubben Maribor, hvor han bar mellom 1995 og 1999 vant han tre slovenske seriemesterskap, før han pensjonerte seg fra fotballspillet. Han tilbrakte det meste av sin karriere som fotballspiller som spiller i forsvar for laget sitt, for det meste i midten bak, der han ble kjent for sine lederegenskaper.

Karriere som trener

Etter endt spillerkarriere, ble Kek med i Maribor der han tjenestegjorde som assisterende trener i en sesong, før han ble utnevnt til manager i 2000. Han vant umiddelbart ligatittelen i 2000-2001-sesongen. 
Under hans veiledning vant laget hans igjen ligaen i 2003-2004-sesongen. I 2006 ble han utnevnt til hovedtrener for det slovenske under-15 og U-16 landslaget. Den 3. januar 2007 ble Kek utnevnt til manager for Slovenias landslag, som han førte helt til kvalifiseringen til VM i fotball 2010 etter å ha slått Russland i play-off.
Jeanne Louise Henriette Campan

Bakgrunn

Hennes far, Edme-Jacques Genet, som var en fattig sekretær og tolk ved utenriksministeriet, gav henne en fin utdannelse. I alder av femten år kunne kun flytende ikke bare morsmålet, men også engelsk og italiensk.

Hoffdame, forfatter

I 1768 sikret dette henne utnevnelse til oppleserske for Ludvig XVs døtre, de såkalte mesdames Adélaïde, Victoire og Sophie, og i 1770 som hovdame for Marie-Antoinette. Hun ble svært populær ved hoffet, ble i 1786 første hoffdame og fulgte Marie Antoinette fram til stormingen av Tuileriene i 1792, da også hennes eget hjem ble angrepet, plyndret og brent. 
Hun giftet seg i 1774 med Pierre Dominique François Berthollet, kalt Campan, sønnen til en sekretær ved det kongelige råd, men ekteskapet var ulykkelig og paret ble separert i 1790.      
Hun levde i skjul på landsbygden 1792-94. Etter Robespierres fall vendte hun tilbake til Paris og grunnla for å finansiere sitt livsunderhold en skole i Saint-Germain-en-Laye, der blant annet Napoleons stedatter Hortense de Beauharnais og datteren til den amerikanske sendemann James Monroe fikk sin skolegang. Napoleon I, som beundret hennes metode, utnevnte henne til forstanderske for æreslegionens oppfostringsanstalt for offisersdøtre i Ècouen (1807). Hun tapte dette verv i 1814 og trakk seg siden tilbake til Mantes, skandalisert for sitt samarbeid med Napoleon.

Posthume utgivelser

I 1823 utkom hennes uppsiktsvekkende memoarer, Mémoires sur la vie privée de Marie-Antoinette, suivis de souvenirs et anecdotes historiques sur les règnes de Louis XIV, de Louis XV et de Louis XVI, som gav et grundig innblikk i den franske adels liv før den franske revolusjon, og i særdeleshet kastet lys over Halsbåndsprosessen. Det ble også offentliggjort anekdoter fra hofflivet, portretter av europeiske personligheter (deriblant Aleksander I av Russland, Robespierre og Napoleon); og hennes brevveksling med dronning Hortense.
Steinberg bru

Steinberg bru er en platebærerbru på riksvei 7 i Eidfjord kommune i Hordaland. Broen er 37 meter lang. Den ble åpnet i 1989 og erstattet da Steinberget bru som åpnet i 1900.
T-12 panservernkanon

Historie

T-12 gikk inn i tjeneste i 1961, som erstatning for den eldre BS-3 100 mm feltkanon. Den var vanligvis utplassert i panservernenheter i stridsvognbaserte og motoriserte infanteriregimenter for å beskytte flankene mot fiendtlige motangrep under rask fremrykkning.
I 1970, ble den erstattet i produksjonen av T-12A - eller MT-12 "Rapira", som hadde en nykonstruert glattboret kanon, en 100 mm 2A29 kanon, samt en ny vogn og skjoldvern for å beskytte mannskapet fra maskingeværild og granatsplinter. Det nye understellet hadde større hjulavstand, som gjør at MT-12 kan bli slept av MT-LB, i hastigheter opp til 60 km/t på veien og 25 km/h utenfor vei.
2A29R "Ruta" eller MT-12R er en versjon med en RLPK-1 radar for å engasjere seg mål i en dårlig sikt miljø (røyk/tåke). Fra 1981 kunne kanonen skyte laser beam-riding missiler 9M117 Kastet (våpen system 9K116) med betegnelsen 2A29K "Kastet" eller MT-12K.
Ålanen var å ersratte de T-12 med den nyere 2A45 Sprut-B 125 mm glattboret anti-tank kanonen. Forontbeskyttelsen  på moderne vestlige stridsvogner er i overkant av hva en direkteskytende 100 mm kanon kanon kan slå gjennom – selv ved hjelp av de mest moderne APFSDS ammo. For en stridsvogn som kan manøvrere slik at den kan dra nytte av fiendens svakheter kan slike våpen fortsatt fungere – men for et våpen som først og fremst er ment brukt i forsvar er dette et alvorlig problem.

Beskrivelse

Kanonen krever et mannskap på seks: kanonkommandør, trekkvognssjåfør, sikter, lader, og to ammunisjonbærere. Når kanonen trekkes av en MT-LB stormpanserviogn har den gjerne med 20 skudd - vanligvis 10 APFSDS, 4 HAN-Frag og 6 HEAT. Siden våpenet er glattboret, er all ammunisjon utstyrt med finner for å stabilisere fluktbane.
Standard utstyr består av panoramasikte PG-1M syn for indirekte ild, og et OP4M-40U teleskop for direkte ild. APN-5-40 eller APN-6-40 er brukt til direkte ild om natten.
Kanonen kan utstyres med LO-7 skiutstyr for transport på over snø eller myrlendt lende.

Operatører

Ifølge Jane ' s Armour og Artilleri, følgende land har eller har hatt T-12 og/eller MT-12 i tjenesten:
Kent Downs

Kent Downs er en Area of Outstanding Natural Beauty (AONB) i Kent i England. Området er kjent for sin vakre natur.
Området består av den østlige halvdelen av North Downs, og grenser mot en annen AONB, Surrey Hills. Det strekker seg fra grensen mot Stor-London og Surrey til Dovers hvite klipper, og består for det meste av kalksteinsrygger.
Ser deg på søndag

Ser deg på søndag er et musikkalbum med Hans Petter Hansen, utgitt i 1976.
Linyi (Dezhou)

Linyi (kinesisk: 临邑县; pinyin: Línyì Xiàn) er et fylke i provinsen Shandong i Folkerepublikken Kina.Det ligger under byprefekturet Dezhou.
Befolkningen i 1999 var på 509 846.

Samferdsel

Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Steve A. Morrow

Steve A. Morrow er en amerikansk lydklipper og lydtekniker. For arbeidet i Damien Chazelles La La Land (2016) ble han nominert til Oscar for beste lydmiks under den 89. Oscar-utdelingen.
ISO 3166-2:BQ

ISO 3166-2:BQ er Karibisk Nederlands del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Karibisk Nederland er det definert koder for tre spesielle kommuner.
Hver kode består av to deler, atskilt av en bindestrek. Første del er BQ, ISO 3166-1 alfa-2-koden for Karibisk Nederland. Andre del er to bokstaver.
Hver spesielle kommune er også tildelt en kode under ISO 3166-2:NL, Nederlands del av ISO 3166-2.
Palacio de Minería

Palacio de Minería er en bygning i Mexico bys historiske sentrum. Det er et av de flotteste eksemplene på nyklassisk arkitektur i Amerika. Palasset ble bygd fra 1797 til 1813 av den spanske skulptøren og arkitekten Manuel Tolsá. Det var opprinnelig hovedsetet til styret til landets gruvedrift, og tilhører i dag ingeniørfakultetet til Universidad Nacional Autónoma de México.
Palacio de Minería ligger i Calle Tacuba, foran Plaza Manuel Tolsá, hvor den kjente rytterstatuen «El Caballito», et av Tolsás verker, nå også befinner seg.
Kråkstad

Kråkstad kommune

Kråkstad kommune ble opprettet 1837. I 1930 ble kommunen delt ved at Ski kommune ble opprettet. I 1964 ble Kråkstad og Ski slått sammen igjen, nå med kommunenavnet Ski. Kråkstad kommune var ved sammenslåingen 54 km².

Menigheter

Det finnes flere menigheter i Kråkstad. De største er Kråkstad menighet og Kråkstad misjonsmenighet.
I tillegg finnes pinsemenigheten Soar Kråkstad og Kråkstad Bedehus (Normisjon). 
Brunstad kristelige menighet (Smiths venner) er også representert på Kråkstad, men har ikke forsamlingslokale her.
Boksing under de britiske imperielekene 1950

Boksing under de britiske imperielekene 1950. Boksing var en av flere sporter i de fjerde britiske imperielekene som ble arrangert i Auckland i New Zealand i perioden 4. til 14. februar 1950.  Det var åtte vektklasser, kun for menn, England ble beste nasjon med tre gullmedaljer foran Sør-Afrika og Skottland med to hver.
Utspring

Utspring er et musikkalbum med Lillebror Vasaasen, utgitt i 2005.
Cielo sulla palude

Om filmen

Filmen ble i 2008 valgt ut som en av Italias 100 beste filmer av et utvalg kritikere
Elleville Elfrid

Elleville Elfrid er tittelen på en animert, norsk TV-serie for førskolebarn som har gått på NRK Super siden 2010. Serien handler om ei tøff, optimistisk og energisk jente på fem år som bor i det urbane blokkmiljøet «Soltoppen». Figuren ble skapt av illustratør Tom Petter Hansen (født 1979) i 2009, og universet ble utviklet samme høst av Hansen, produsent Frank Mosvold (født 1965) og manusforfatter Trond Morten K. Venaasen (født 1971). De laget også en pilotepisode for NRK Super. Fra 2010 til og med 2014 produserte Kool Produktion AS 52 episoder med Elleville Elfrid. 52 nye episoder vil bli overlevert til NRK tidlig i 2015. Hver episode forteller korte hverdagsdramaer med Elfrid,  venner og naboer, og tegningene i en enkel flatestil. Serien er solgt til over 20 land. 
Serien er gitt ut på to DVD-er: Elleville Elfrid – Et stjerneskudd fra 2010 og Elleville Elfrid - Hokus pokus fra 2013. Det planlegges en spillefilm med figurene fra serien. Filmen skal hete Elleville Elfrid & Sykkeltyven.
Det er også utgitt flere barnebøker om Elleville Elfrid. I tillegg er det produsert spill og app.
French Open 1998

French Open 1998 ble spilt på Roland Garros-stadion i Paris i perioden 28. mai til 7. juni. French Open er en Grand Slam-turnering i tennis på grus. Carlos Moyá beseiret sin landsmann Alex Corretja i singlefinalen for herrer og det ble spansk seier også i damefinalen, Arantxa Sánchez Vicario vant over Monica Seles.
Ruler – Howard og H.C. Andersen er tilbake fra lunch

Ruler – Howard og H.C. Andersen er tilbake fra lunch er et musikkalbum med TFL, utgitt i 1996. Dette er duoens debutalbum.
Poveglia

Poveglia er en liten øy mellom Venezia og Lido i Venezialagunen i Italia. 
Den har hatt en uheldig historie og enkelte mener at det spøker her. I antikken ble den benyttet til å isolere tusenvis av offer for pest og de tre gangene svartedauden spredde seg gjennom Europa ble øya effektiv benyttet som et sted der de rammede ble plassert for å dø. Dette ble regnet som en effektiv måte å holde infiserte mennesker borte fra de friske. En regner med at 160 000 mennesker døde på øya gjennom historien.
Øya hadde en liten bosetning som ble forlatt rundt 1380 under Chioggiakrigen mellom Venezia og Genova.
I 1922 ble det bygd et psykiatrisk sykehus på øya. Ifølge rykter skal mange av pasientene ha sett de pinte åndene til pestofrene kort tid etter de kom her. Legen der undersøkte dette med å utføre brutale lobotomeringer og medisinske eksperimenter. Han skal visstnok ha sett et gjenferd selv og hoppet utfor tårnet på sykehuset. Etter dette ble sykehuset forlatt. 
I dag blir øya hovedsakelig benyttet til jordbruk (hovedsakelig vinranker) og er ikke åpen for turister.
Taichung kraftverk

Taichung kraftverk er et varmekraftverk i Taichung i Taiwan. Det har en installert produksjonskapasitet på 3 300 MW, fordelt på 10 blokker. Brenselkilden er kull. Anlegget stod ferdig i 1998, men ble utvidet i 2006. Operatør er Taiwan Power Company (Taipower).
Anlegget brenner 12 millioner tonn bitumenøst kull og 2,5 millioner tonn lav-bitumenøst kull (brunkull) årlig. Mye av kullimporten kommer fra Indonesia. Utslippene av CO2 er blant verdens største fra ett punkt – mer enn 40 millioner tonn årlig, eller nesten like mye som hele Norges CO2-utslipp.
Ved siden av ligger Taichung-2 kraftverk, en installasjon på 1 930 MW oppført ferdig i 1992. Totalt har de to anleggene dermed en effekt på samlet 4 130 MW.
I havneområdet lengre nord i Taichung oppførte Mitsui og Toshiba i det kulldrevne Taichung IPP kraftverk i år 2000. Det er på 1 000 MW, fordelt på to 500 MW-blokker som også er kullfyrte. Dette anlegget har mindre direkte fysisk sammenbinding med Taichung kraftverk, men de leverer kraft til samme grossistselskaper under likeartede kontrakter.
Gan (språk)

Dialekter

Det er forskjeller mellom gan-dialektene som kategoriseres litt forskjellig. 
Ifølge  «Atlas over kinesiske språk» (《中國語言地圖集》, 1987) er det ni dialekter innen gan.
Åse Ava Fredheim

Musikk

Debutplaten Appily Ever After ble utgitt under navnet Ava Freddy på plateselskapet Pretty Young Thing i februar 2017. Åse Ava Fredheim utgjør også den ene halvparten av duoen Heim, der Pål Leer er hennes makker. Hun har studert musikkdesign ved Kristiania Høyskole (den gang Norges Kreative Fagskole). Hun har siden 2013 komponert musikk til ulike forestillinger innen moderne dans, med forestillinger som How Long Has This Been Going On (2013), Parallell (2015) og Oxytrain (2016).
Juniorasiamesterskapet i friidrett

Juniorasiamesterskapet i friidrett er det offisielle regionale mesterskapet i friidrett for juniorutøvere (U20) i Asia. Mesterskapet arrangeres av Asian Athletics Association.
Boball

Boball (eller pesäpallo) er en finsk baseball-lignende ballidrett utviklet av Lauri Pikhala i Finland ca. 1920 og blir ofte referert til som nasjonalsporten i Finland. I boball bruker man en stor gummiball, kølle og hanske. På hvert lag er det 9 spillere.
Tyron Akins

Karriere som collegeutøver

Akins ble All American i 2005, da laget hans kom på 8.-plass på 4 x 400 meter stafett ved NCAA-mesterskapet innendørs. Ved Southeastern Conference-mesterskapet kom han på 7.-plass på 60 meter hekk og 5.-plass på 4 x 400 meter stafett. Han deltok ved Junior-panamerikanske mesterskapet i friidrett 2005, og kom der på 2.-plass på 110 meter hekk, bak cubanske Dayron Robles. 
I 2006 kom han på 10.-plass i de innledende heatene ved NCAA-mesterskapet innendørs. Han kom på 2.-plass på 55 meter hekk ved Southeastern Conference-mesterskapet innendørs, med ny personlig rekord på 7,25. Ved NCAA-mesterskapet utendørs ble han slått ut i semifinalen på 110 meter hekk. Ved Southeastern Conference-mesterskapet utendørs kom han på 6.-plass på 110 meter hekk. Også i 2007 ble han slått ut i semifinalen på 60 meter hekk ved NCAA-mesterskapet innendørs, og han kom på nytt på 2.-plass ved Southeastern Conference-mesterskapet innendørs. Utendørs ble han Auburns første NCAA-mester på 110 meter hekk siden 1927, da han vant NCAA-mesterskapet utendørs med tiden 13,42 sekunder. Han vant også Southeastern Conference-mesterskapet utendørs i 2007.

Karriere som senior

Ved USA-mesterskapet i friidrett 2009 ble han slått ut i semifinalen på 110 meter hekk, der han løp på 13,58 og kom på 12.-plass. Han kom på 6.-plass på samme distanse ved USA-mesterskapet i friidrett 2010. I 2011 kom han på 8.-plass. Ved USA-mesterskapet i friidrett 2013 ble han slått ut i innledningsheatet. 
Hans første konkurranse etter han byttet til å representere Nigeria var det nigerianske mesterskapet i friidrett 2014, der han vant 110 meter hekk. Han ble dermed tatt ut til å representere Nigeria ved Samveldelekene 2014, der han ble slått ut i semifinalen med 9. beste tid. Han vant 110 meter hekk ved Afrikamesterskapet i friidrett 2014, foran sine to landsmenn Alex Al-Ameen og Martins Ogierakhi. Ved Verdenscupen i friidrett 2014 representerte han Afrika, og kom på 5.-plass på 110 meter hekk. 
Ved Afrikalekene 2015 kom han på 3.-plass på 110 meter hekk, og ved Afrikamesterskapet i friidrett 2016 fikk han sølv på samme distanse, bak Antonio Alkana.
Bandeklosteret

«Bandeklosteret» er et kallenavn som oppsto etter den andre verdenskrig på Jonsvannsvegen 46 i Trondheim.
Fra september 1943 hadde Sonderabteilung Lola, også kjent som «Rinnanbanden», tilhold i denne eneboligen som var rekvirert av tyskerne. Egentlig var «Bandeklosteret» bandens eget navn på et rom i kjelleren der det var innredet en bodega med bardisk. I dette lokalet ble det gjennomført grov mishandling og tortur av flere hundre nordmenn.
Mange ble tatt av dage, men Johan Moan var den eneste som klarte ved hjelp av ren viljekraft (etter å ha blitt mishandlet nærmest til døde) å flykte ut et vindu og over gjerdet til friheten.
Eiendommen i Jonsvannsveien 46 blir i dag brukt som vanlig privatbolig.
X My Heart

X My Heart er et musikkalbum med Jan Johansen, utgitt i 2003.
Skytterkonge

Skytterkonge er tittelen vinneren av seniorklassene i landskytterstevnet tradisjonelt har fått, men i 2006 ble det for første gang en kvinnelig vinner som dermed fikk tittelen skytterdronning. Vinneren blir tildelt H.M. Kongens pokal. Nummer to får tittelen skytterprins, mens beste kvinne, uansett plassering, blir skytterprinsesse. På grunn av en noe spesiell situasjon før mesterskapsomgangen på landsskytterstevnet i Målselv i 2006, der to kvinner ledet Kongelaget, gjorde Skytterstyret et hastevedtak. Det innebar at dersom en kvinne skulle bli nummer 2 i mesterskapet, ville hun bli få tittelen skytterkronprinsesse i stedet for prins.

Historie

Den første skytterkongen ble kåret i 1893 i Kristiansund, Chr. Østern fra Kristiania. Den første kongepremien kom på landsskytterstevnet i Trondheim i 1897, der Knut Fauske fra Stange & Romedal vant. Det var Kong Oscar II som da skjenket førstepremien som skulle tilfalle stevnevinneren. Selve kongetittelen ble først tatt i bruk i 1904.
I 2006 ble det for aller første gang kåret en skytterdronning og en skytterkronprinsesse, da det var to kvinnelige skyttere som toppet vinnerlisten.
FreeCode

Utmerkelser

I 2008 vant FreeCode Oslo kommunes Etablererpris, for å ha «lyktes godt i sin etablering, at de fremmer åpen innovasjon og verdideling, samt at firmaet tar et 'samfunnsmessig ansvar med sitt sosiale engasjement'.»

Konkurs

Freecode begjærte oppbud i selskapet i november 2012. Bostyrer er Adv. Jacob S. Bjønness-Jacobsen ved Advokatfirmaet Grette. Konkursboet ble kjøpt opp av Bodøselskapet Seria AS.
Svømming under Middelhavslekene 1959

Svømming under Middelhavslekene 1959. Svømming var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Det var tredje gangen som svømming var med på programmet under Middelhavslekene. Det var åtte øvelser i svømming, seks individuelle og to stafetter, kun for menn. Italia ble beste nasjon med fem gullmedaljer foran Frankrike med to.
Civita di Bagnoregio

Civita di Bagnoregio er en by i provinsen Viterbo i sentrale Italia, en frazione i kommunen Bagnoregio, 2 km vest for denne og ligger omtrent 145 km nord for Roma.
Byen ble grunnlagt av etruskerne for over 2400 år siden og befolkningen har siden minsket til kun 15 beboere i løpet av 1900-tallet. På 2000-tallet har byen opplevd å bli en attraksjon for turister, hovedsakelig grunnet den amerikanske reiseskribenten Rick Steves som gjorde byen populær på 1990-tallet og kaller den for sin italienske favorittby i fjellene.
Byen er kjent for sin synbare posisjon på toppen av et platå på en skjør vulkansk tuff med utsyn over elvedalen Tiber, og den er stadig fare for å bli ødelagt da kanter faller av og får bygningene på platået til å smuldre sammen. Per 2004 er det planer for å styrke platået med stålstenger for å hindre ytterligere geologisk ødeleggelse.
Byen er også beundret for sin arkitektur og hvor noe er flere tusen år gammelt. Civita di Bagnoregio skylder mye av sin uendrede tilstand til sin relativt isolerte posisjon: byen var i stand til motstå det meste av modernisering foruten også ødeleggelser som kom med to verdenskriger på 1900-tallet.
Byen ble plassert på Verdens monumentfond for overvåkingslisten for 2006 over de hundre mest utsatte steder, grunnet truslene fra erosjon og uregulert turisme.
Eophileurus javanus

Utseende

En middelsstor (ca. 20 millimeter), avlang, blankt svart hornbille. Hannen har et kort horn i pannen, pronotum har en lengdefure og er litt uthulet foran der det sitter en knøl, og nokså tett punktert. Dekkvingene er forholdsvis lange og smale med tydelige punktstriper. Hunnen ligner hannen men mangler midtfuren og knølen på pronotum.

Levevis

Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.

Utbredelse

Arten er utbredt på Java og den nærtliggende øya Nias.
NM i bryting 1966

NM i bryting 1966 ble arrangert i Oslo. Arrangør var Norges Bryteforbund. Kongepokalen ble vunnet av Øistein Davidsen.